I.2.3.Lbaṭel Ṭṭrad yegla-d s lḥif, agdud yedder tallit-nni s wurrif d lqella n wemɛic, nutni yeddren s wayen xedmen di tferkiwin-nsen ass-a ur d yeqqim kra imi ayen yerɣan yerɣa ayen yebbi ucengu yebbit, arnu lqella n yiceṭṭiden, ddan ḥafi deg wegris d yideflawen n ccetwa, d yiṭij iḥarqan, ayagi n lḥif id-ddren ur sen-d-yelli ara d iɛewwiq akken ad serḥren i tmurt ad truḥ ger ifasse-nsen, d tabɣest isen-d-yerna d lǧehd, yeslal-asen-d afud, ɛemden i kra ma yella akken kan ad awin timunnent, ad mḥun later n urumi di tmurt.